ร้านข้าวต้มปลาย่านตลาดใหม่ เมนูไม่ได้มีเพียงแค่ข้าวต้มปลาครับยังมี แบบลวก-จิ้ม ต้มยำ ยำ วัตถุดิบหลักนอกจากจะเป็นเนื้อปลาแล้ว ยังมี กุ้ง ปลาหมึก รวมไปถึงหัวปลา หนังปลา เครื่องในปลา เรียกได้ว่าร้านนี้กวาดทุกอย่างมาทำ 
เนื่องจากคุณเพื่อนอยากทานข้าวต้มปลา ไหนๆ ก็พามาลองร้านนี้ เนื่องจากไม่เคยทานเหมือนกัน 
.... ผมสั่งข้าวต้มปลาครับ ส่วนเพื่อนสั่งข้าวต้มไข่ปลา ... รสชาดเหมือนกันๆ คือ ข้าวเป็นข้าวสวยเรียงเม็ดในน้ำซุป รสชาดจืดๆ มีความมันนิดหน่อย คาดว่าน่าจะใช้น้ำซุปแท้ๆ แทบไม่มีการปรุงแต่งรสอะไร ส่วนเนื้อปลานี่แล่ชนิดแบบบาง ประมาณ 8 ชิ้น และเนื้อปลาค่อนข้างแข็งๆ น้ำจิ้มเป็นแบบเต้าเจี้ยว มีให้เลือก 2 สูตร คือ สูตรธรรมดา จะเค็มๆ กับสูตรเผ็ด อันนี้แล้วแต่ความชอบ

ส่วนราคาข้าวต้มปลา ชามละ 60 บาท ข้าวต้มไข่ปลา ชามละ 80 บาท ส่วนพวกเกาเหลา ลวก-จิ้ม ต้มยำ ยำ จานละ 120 บาท ครับ ผมว่า ..... ค่อนข้างแพงนะ เมื่อเทียบกับคุณภาพ และโดยส่วนตัวรู้สึกเฉยๆ กับรสชาดครับ ไม่โดดเด่น และไม่โดน  
 